

10. pielikums
Iepirkuma Nr. NVA 2026/11
nolikumam

Projekts

LĪGUMS
par darba aizsardzības un ugunsdrošības pakalpojumiem

Rīgā                                                                                                              Dokumenta datums ir tā
elektroniskās parakstīšanas datums

Nodarbinātības valsts aģentūra (turpmāk – Pasūtītājs), tās direktores XXXX personā, kura rīkojas saskaņā ar Ministru kabineta 2012. gada 18. decembra noteikumiem Nr. 876 “Nodarbinātības valsts aģentūras nolikums”, no vienas puses, un
XXXX (turpmāk – Izpildītājs), tās _____________________ personā, kurš rīkojas saskaņā ar _______________, no otras puses,
turpmāk abi kopā – Puses, pamatojoties uz iepirkuma “Darba aizsardzības un ugunsdrošības pakalpojumi” (ID Nr. NVA 2026/11) rezultātiem, noslēdz šādu līgumu par darba aizsardzības un ugunsdrošības pakalpojumiem (turpmāk – Līgums):

1. Līguma priekšmets

1.1. Izpildītājs nodrošina Pasūtītājam darba aizsardzības un ugunsdrošības pakalpojumus (turpmāk – Pakalpojumi) visās Pasūtītāja struktūrvienībās visā Latvijā, saskaņā ar Līguma noteikumiem, Tehnisko specifikāciju/ Tehnisko un finanšu piedāvājumu (1. pielikums)[footnoteRef:1] un spēkā esošajām tiesību normām. [1:  Līguma 1. pielikuma Excel datne ietver 3 (trīs) darblapas: 1. “Tehniskā specifikācija/ Tehniskais piedāvājums”; 2. “Struktūrvienību saraksts”; 3. “Finanšu piedāvājums”.] 


2. Līguma summa un norēķinu kārtība

2.1. Kopējā Līguma summa nepārsniedz _________ EUR (______ euro __ centi) bez pievienotās vērtības nodokļa (turpmāk – PVN).
2.2. [bookmark: _Hlk232602729]Līguma summā ietilpst visi ar Pakalpojumu izpildi saistītie izdevumiem, t.sk. visi nodokļi (izņemot PVN), nodevas, administratīvās izmaksas, personāla un materiāli tehniskās bāzes nodrošinājuma izmaksas, civiltiesiskās atbildības apdrošināšanas izdevumi, kā arī ar Pakalpojuma izpildi netieši saistītās izmaksas (dokumentu drukāšana, transporta pakalpojumi, elektronisko sakaru pakalpojumi u.tml.) un visi iespējamie riski, kas saistīti ar tirgus cenu svārstībām.
2.3. Atsevišķu Pakalpojuma pozīciju cenas ir noteiktas Līguma 1. pielikuma 3. darblapā “Finanšu piedāvājums”.
2.4. Izpildītājs iesniedz apmaksai strukturētu elektronisko rēķinu par Pasūtītājam sniegtajiem Pakalpojumiem, nosūtot to uz Pasūtītāja e-adresi: EINVOICE@90001634668 .
2.5. Pasūtītājs samaksā par saņemtajiem Pakalpojumiem 15 (piecpadsmit) darbdienu laikā pēc pieņemšanas-nodošanas akta abpusējas parakstīšanas un rēķina saņemšanas par faktiski saņemto Pakalpojumu apjomu.
2.6. Izpildītāja iesniegtajā Līguma 1. pielikuma 3. darblapā “Finanšu piedāvājums” norādītās cenas ir maksimāli pieļaujamās Pakalpojumu cenas, par kādām Izpildītājs sniedz Pakalpojumus visā Līguma darbības laikā.

3. Līguma darbības termiņš

3.1. [bookmark: _GoBack]Līguma darbības laiks – no 2026. gada 25. septembra līdz 2028. gada 24. septembrim vai līdz dienai, kad Līguma darbības laikā būs izlietota visa paredzētā Līguma summa, atkarībā no tā, kurš apstāklis iestāsies pirmais.
3.2. Ja līdz Līguma termiņa beigām nav sasniegts Līgumcenas faktiskais izlietojums, Puses ir tiesīgas pagarināt Līguma termiņu līdz 12 (divpadsmit) mēnešiem, nepārsniedzot Līgumcenu.

4. Līguma izpildes kārtība

4.1. Izpildītājs Pakalpojumu sniegšanā piesaista tikai tos speciālistus, kuri norādīti Izpildītāja iesniegtajā Pakalpojuma sniegšanā iesaistīto speciālistu sarakā (2. pielikums). Ja objektīvu iemeslu dēļ, kas nav atkarīgi no Izpildītāja ietekmes (personāla pārejoša darbnespēja, darba attiecību pārtraukšana u.tml.), rodas nepieciešamība aizstāt Līguma izpildē piesaistīto speciālistu, Izpildītājs to rakstveidā saskaņo ar Pasūtītāju, iesniedzot Līguma izpildē iesaistītā speciālista kvalifikāciju apliecinošos dokumentus. Piesaistītā speciālista kvalifikācijai jāatbilst iepirkuma nolikumā noteiktajai speciālista kvalifikācijai.
4.2. Gadījumos, kad Izpildītājs veic Pakalpojumu izpildē piesaistītā speciālista nomaiņu, Pasūtītājs izvērtē iesniegtos dokumentus un rakstveidā sniedz atbildi Izpildītājam 5 (piecu) darbdienu laikā pēc tam, kad saņemta visa informācija un dokumenti, kas nepieciešami jaunā speciālista izvērtēšanai. Konkrētais speciālists Pakalpojumus uzsāk sniegt tikai pēc Pasūtītāja rakstveida saskaņojuma.
4.3. Ja Pasūtītājs uzskata, ka Izpildītāja piesaistītā speciālista darbība un Pakalpojumu kvalitāte neatbilst Līguma nosacījumiem, Pasūtītājam ir tiesības, norādot argumentētus iemeslus, jebkurā Līguma izpildes laikā, iesniegt Izpildītājam rakstveida pieprasījumu šāda speciālista aizstāšanai ar citu iepirkuma prasībām atbilstošas kvalifikācijas un pieredzes speciālistu, un Izpildītājam ir pienākums, iespējami īsā laikā, veikt šī speciālista nomaiņu. Izpildītājam nav tiesību pieprasīt papildu izmaksu segšanu, kas saistītas ar Izpildītāja piesaistītā speciālista aizstāšanu.
4.4. Izpildītājs 5 (piecu) darbdienu laikā pēc Līguma 1. pielikuma 1. darblapas “Tehniskā specifikācija/ Tehniskais piedāvājums” 1., 2., 3.2., 3.3. un 3.4. punktā uzskaitīto Pakalpojumu sniegšanas, iesniedz Pasūtītājam parakstītu pieņemšanas-nodošanas aktu par sniegtajiem Pakalpojumiem. Pieņemšanas-nodošanas aktu par Līguma 1. pielikuma 1. darblapas “Tehniskā specifikācija/ Tehniskais piedāvājums” 3.1. punktā minētajiem Pakalpojumiem Izpildītājs sagatavo ne biežāk kā 4 (četras) reizes Līguma darbības periodā, tas ir, par Pakalpojumu sniegšanu 6 (sešu) mēnešu periodā. 1. darblapas “Tehniskā specifikācija/ Tehniskais piedāvājums” 3.1. punktā minēto pakalpojumu maksu 6 (sešu) mēnešu periodam nosaka proporcionāli no Līguma 1. pielikuma 3. darblapas “Finanšu piedāvājums” 7. punktā noteiktās 12 (divpadsmit) mēnešu maksas.
4.5. Pasūtītājs pieņem Pakalpojumus, kas sniegti atbilstoši Līguma prasībām, parakstot pieņemšanas-nodošanas aktu, kuram pievienots Pakalpojumu izpildes rezultāts (ziņojums, pasākumu plāns, instrukcijas vai citi dokumenti, kas norādīti Līguma 1. pielikuma 1. darblapā “Tehniskā specifikācija/ Tehniskais piedāvājums”), ne vēlāk kā 10 (desmit) darbdienu laikā pēc tā saņemšanas. Ja Pakalpojums sniegts neatbilstoši Līguma nosacījumiem, Pasūtītājs neparaksta pieņemšanas-nodošanas aktu un 10 (desmit) darba dienu laikā iesniedz Izpildītājam rakstveida pretenziju.
4.6. Visus Līgumā un tā pielikumos minētos Pakalpojumu izpildes rezultātus Izpildītājs iesniedz Pasūtītajam elektroniskā formātā, nosūtot uz Pasūtītāja e-pasta adresi: pasts@nva.gov.lv .
4.7. Pakalpojumu izpildes rezultāti ir uzskatāmi par pieņemtiem, kad Pasūtītājs tos ir pārbaudījis, pieņēmis un parakstījis pieņemšanas-nodošanas aktu. Visi Līguma un tā pielikumos Pakalpojumu izpildes rezultāti, neatkarīgi no tā iesniegtā formāta, pēc pieņemšanas-nodošanas akta parakstīšanas kļūst par Pasūtītāja īpašumu.
4.8. Pēc Pasūtītāja iebildumu saņemšanas par Pakalpojumu izpildes rezultātiem, Izpildītājs novērš Pasūtītāja norādītos trūkumus 5 (piecu) darbdienu laikā no iebildumu saņemšanas, un iesniedz Pasūtītājam Pakalpojumu izpildes rezultātus kopā ar jaunu pieņemšanas-nodošanas aktu. Atkārtoti iesniegtos Pakalpojumu izpildes rezultātus, Pasūtītājs tos izvērtē tādā pašā kārtībā, kā sākotnēji iesniegtos Pakalpojumu izpildes rezultātus.
4.9. Pēc Pakalpojumu pieņemšanas-nodošanas akta abpusējas parakstīšanas, Izpildītājs iesniedz Pasūtītāja e-adresē: EINVOICE@90001634668 strukturētu elektronisko rēķinu.

5. Izpildītāja tiesības un pienākumi

5.1. Izpildītāja tiesības:
5.1.1. Līgumā noteiktajā laikā un apmērā saņemt atlīdzību par kvalitatīvi un Līgumam atbilstoši sniegtiem Pakalpojumiem;
5.1.2. laicīgi saņemt no Pasūtītāja Pakalpojumu sniegšanai nepieciešamo informāciju un dokumentus (ja tādi nepieciešami);
5.1.3. citas tiesības, kas izriet no Līguma vai attiecīgajiem jomu regulējošajiem, normatīvajiem aktiem.

5.2. Izpildītāja pienākumi:
5.2.1. sniegt Pakalpojumus kvalitatīvi un tehniskajā specifikācija norādītajā apjomā;
5.2.2. sadarboties ar Pasūtītāju un tā atbildīgajiem darbiniekiem;
5.2.3. ievērot iepirkumā iesniegtā piedāvājuma nosacījumus;
5.2.4. nodrošināt Līguma izpildes procesā visu nepieciešamo dokumentu sagatavošanu un savlaicīgu iesniegšanu Pasūtītājam;
5.2.5. informēt Pasūtītāju par objektīviem apstākļiem, kas radušies un kavē Līguma izpildi, saskaņojot tālāko rīcību;
5.2.6. ievēro personu datu aizsardzības un drošības prasības attiecībā uz fizisko personu datu aizsardzību;
5.2.7. nodrošināt jebkādu ziņu neizpaušanu trešajām personām attiecībā uz informāciju, kuru iespējams iegūt Pakalpojumu sniegšanas procesā;
5.2.8. pirms Pakalpojumu sniegšanas, iepazīstināt Līguma izpildē iesaistīto personālu ar konfidencialitātes nosacījumiem;
5.2.9. pēc Līguma darbības termiņa beigām, Izpildītājs ne vēlāk kā 30 (trīsdesmit) dienu laikā dzēš visus no Pasūtītāja saņemtos vai Līguma izpildes gaitā apstrādātos personas datus, izņemot tos datus, kuru glabāšana ir obligāta saskaņā ar piemērojamiem normatīvajiem aktiem; pēc personas datu dzēšanas Izpildītājs iesniedz Pasūtītājam rakstisku apliecinājumu, ka visi personas dati un to kopijas ir dzēstas vai iznīcinātas un turpmāka to apstrāde netiek veikta; pēc Pasūtītāja pieprasījuma, Izpildītājs sniedz papildu informāciju vai pierādījumus par personas datu dzēšanas faktu;
5.2.10. citi pienākumi, kas izriet no Līguma vai attiecīgajiem jomu regulējošajiem, normatīvajiem aktiem.

6. Pasūtītāja tiesības un pienākumi

6.1. Pasūtītāja tiesības:
6.1.1. pieprasīt no Izpildītāja Līguma izpildes kontroles veikšanai nepieciešamo informāciju;
6.1.2. iesniegt pretenziju Izpildītājam, Līgumā noteiktajā kārtībā;
6.1.3. nepieņemt nekvalitatīvi vai neatbilstoši sniegtus Pakalpojumus;
6.1.4. pieprasīt informāciju, skaidrojumus un dokumentus, kas apliecina, ka Pakalpojumu sniegšanā netiek izmantoti Krievijas Federācijas vai Baltkrievijas Republikas saimnieciskie resursi, apakšuzņēmēji vai pakalpojumi;
6.1.5. vienpusēji apturēt Līguma izpildi, ja Izpildītājs pārkāpj Līguma vai normatīvo aktu prasības;
6.1.6. citas tiesības, kas izriet no Līguma vai attiecīgajiem, jomu regulējošajiem, normatīvajiem aktiem.

6.2. Pasūtītāja pienākumi:
6.2.1. kontrolēt Līguma izpildes gaitu un pārbaudīt Pakalpojumu izpildes atbilstību Pasūtītāja noteiktajām prasībām;
6.2.2. savlaicīgi nodot Izpildītājam nepieciešamos dokumentus un sniegt Pakalpojumu izpildei nepieciešamo informāciju;
6.2.3. savlaicīgi pieņemt Līgumam atbilstoši izpildītus Pakalpojumus;
6.2.4. Līgumā noteiktajā laikā un apmērā, veikt norēķinu par atbilstoši izpildītajām saistībām;
6.2.5. atturēties no darbībām, kas var traucēt Līguma izpildi, ja vien tas nav saistīts ar Līguma vai normatīvo aktu pārkāpumiem;
6.2.6. citi pienākumi, kas izriet no Līguma vai attiecīgajiem, jomu regulējošajiem normatīvajiem aktiem.

7. Pušu atbildība

7.1. Puses viena pret otru ir materiāli atbildīgas par Līgumā noteikto saistību neizpildi vai nepienācīgu izpildi, kā arī par otrai Pusei radītiem pamatotiem zaudējumiem, atbilstoši Līguma noteikumiem un spēkā esošajiem normatīvajiem aktiem.
7.2. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ. Pusēm saskaņā ar Civillikumu ir pienākums atlīdzināt otrai Pusei nodarītos tiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāri pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem. Zaudējumu apmērs jāpierāda Pusei, kura tos cietusi.
7.3. Par Izpildītāja saistību nepienācīgu izpildi vai Pasūtītāja noteikto termiņu kavējumu, Pasūtītājs aprēķina līgumsodu – 0,1% apmērā no nepienācīgi izpildīto vai kavēto Pakalpojumu izmaksām par katru nepienācīgas izpildes vai kavētās izpildes darba dienu, bet kopumā ne vairāk kā 10% no nepienācīgi izpildīto vai kavēto Pakalpojumu izmaksām;
7.4. Par Pasūtītāja samaksas termiņu kavējumu, Izpildītājs aprēķina līgumsodu – 0,1% apmērā no pamatparāda, t.i., no maksājuma daļas, kas nav samaksāta Līgumā noteiktajā laikā un apmērā par katru nokavēto darba dienu, bet kopumā ne vairāk kā 10% no pamatparāda.
7.5. Līgumsoda samaksa neatbrīvo Puses no Līgumā noteikto saistību pilnīgas izpildes.

8. Izmaiņas līgumā, tā darbības izbeigšana

8.1. Ievērojot PIL 61. pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:
8.1.1. grozījumi ir nebūtiski;
8.1.2. grozījumi ir būtiski un tiek izdarīti šādos gadījumos:
8.1.2.1. nepieciešamas Tehniskajā specifikācijā ietverto uzdevumu grozījumi;
8.1.2.2. nepieciešams mainīt Pakalpojumu apjomu atkarībā no Pakalpojumu nepieciešamības, nodarbināto skaita un struktūrvienību skaita vai atrašanās vietas, Pasūtītāja pieejamā finansējuma apjoma vai citiem objektīviem apstākļiem;
8.1.2.3. Līguma 3.2. punktā noteiktajā gadījumā;
8.1.2.4. nepieciešams pagarināt Līguma termiņu par samērīgu periodu, līdz Pasūtītājs noslēgs iepirkuma līgumu ar jaunu pakalpojumu sniedzēju, izsludinātā iepirkuma ietvaros nākamajam periodam;
8.1.2.5. Līguma izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Izpildītāja vainas dēļ; Izpildītājs iesniedz paskaidrojumu un pierādījumus apstākļiem, kas būtiski ietekmējuši Pakalpojumu izpildi un nav radušies Izpildītāja vainas dēļ;
8.1.2.6. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
8.1.2.7. Pakalpojumu izpildes termiņus ir kavējusi trešo personu darbība vai bezdarbība;
8.1.3. neatkarīgi no tā, vai Līguma grozījumi būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz:
8.1.3.1. Ministra kabineta noteiktās līgumcenu robežas, sākot ar kurām paziņojums par līgumu publicējams Eiropas Savienības Oficiālajā Vēstnesī;
8.1.3.2. 10% no sākotnējās iepirkuma līgumcenas.
8.2. Līguma grozījumu veikšanas kārtība:
8.2.1. [bookmark: _Hlk125203934]jebkurām Līguma izmaiņām jābūt ar faktiem argumentētām un ar aprēķiniem pamatotām (ja attiecināms);
8.2.2. Izpildītājs iesniedz Pasūtītajam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/ pierādošus dokumentus, kā arī izmaiņu aprēķinu (ja attiecināms);
8.2.3. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;
8.2.4. Pasūtītājs izskata iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 10 (desmit) darba dienu laikā no iesnieguma un visu pamatojošo dokumentu saņemšanas, ja konstatē, ka Līguma grozījumi ir pieļaujami;
8.3. Līdzēji ir tiesīgi vienpusēji atkāpties no Līguma, brīdinot par to 10 (desmit) dienas iepriekš:
8.3.1. ja kāds no Līdzējiem ilgstoši (vairāk kā 1 (vienu) mēnesi), bez objektīviem iemesliem, nepilda vai atkārtoti (vairāk kā vienu reizi) pārkāpj Līgumā norādītās saistības;
8.3.2. Līguma 10.7. punktā noteiktajā gadījumā.
8.4. Pasūtītājs ir tiesīgas vienpusēji atkāpties no Līguma pirms termiņa, brīdinot par to 10 (desmit) dienas iepriekš, ja:
8.4.1. Izpildītājs sniedz Pakalpojumus neatbilstoši Līguma noteikumiem;
8.4.2. Izpildītājs nepilda Līgumā noteiktās saistības un minēto saistību neizpilde nav novērsta 5 (piecu) darbdienu laikā pēc Pasūtītāja paziņojuma par saistību neizpildi saņemšanas;
8.4.3. Pasūtītāja saistību izpilde ir neiespējama vai apgrūtināta sakarā ar būtisku finansējuma samazinājumu Pasūtītājam;
8.4.4. Pasūtītāja saistību izpilde ir neiespējama vai apgrūtināta sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumu, kuru nodrošina Līgums, vai arī veic šo funkciju vai uzdevumu samazinātā apjomā;
8.4.5. ir pasludināts Izpildītāja maksātnespējas process, apturēta saimnieciskā darbība, uzsākta likvidācija vai iestājušies citi apstākļi, kas liedz vai liegs tam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
8.4.6. pēc Līguma noslēgšanas atklājas, ka, iesniedzot piedāvājumu, Izpildītājs ir apzināti sniedzis nepatiesu informāciju vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
8.4.7. Izpildītājs vairs nav kompetento institūciju reģistrā, kas ir tiesīgs veikt darba vides iekšējo uzraudzību;
8.4.8. tiek konstatēts, ka līguma izpildē tiek izmantoti Krievijas Federācijas vai Baltkrievijas Republikas izcelsmes pakalpojumi/ preces, un pārkāpums nekavējoties netiek novērst;
8.4.9. saskaņā ar Publisko iepirkumu likuma 64. pantu vai Starptautisko un Latvijas Republikas nacionālo sankciju likuma 11.1 panta piekto daļu.
8.5. Izpildītājam ir tiesības vienpusēji izbeigt Līgumu pirms termiņa, par to 10 (desmit) darbdienas iepriekš rakstiski brīdinot Pasūtītāju, ja Pasūtītājs par Līguma noteikumiem atbilstoši sniegtus Pakalpojumus nav apmaksājis vismaz 2 (divus) Izpildītāja izrakstītus rēķinus pēc kārtas, par kuriem Pasūtītājs nav izteicis pretenzijas.
8.6. Līgumu var izbeigt jebkurā laikā, savstarpēji vienojoties.
8.7. Izbeidzot Līgumu pirms termiņa, Puses sastāda un abpusēji paraksta atsevišķu aktu par faktiski sniegtajiem Pakalpojumiem un veic galīgo norēķinu. Savstarpējā norēķināšanās tiek veikta 30 (trīsdesmit) dienu laikā no akta parakstīšanas dienas un attiecīga rēķina iesniegšanas dienas Pasūtītājam.

9. Iepirkuma līguma izpildē iesaistīto speciālistu un apakšuzņēmēju nomaiņa un jaunu speciālistu un apakšuzņēmēju piesaiste

9.1. Izpildītājs nav tiesīgs bez saskaņošanas ar Pasūtītāju veikt piedāvājumā norādīto speciālistu un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt speciālista un apakšuzņēmēja viedokli par nomaiņas iemesliem.
9.2. Piedāvājumā norādīto speciālistu nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādīto speciālistu nomaiņai Līgumā norādītajos gadījumos un gadījumos, kad piedāvātais speciālists neatbilst iepirkuma dokumentos speciālistam izvirzītajām prasībām vai tam nav vismaz tādas pašas kvalifikācijas un pieredzes kā speciālistam, kas tika vērtēts, nosakot saimnieciski visizdevīgāko piedāvājumu.
9.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.3.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;
9.3.2. tiek nomainīts apakšuzņēmējs, uz kura iespējām iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkumā Izpildītājs atsaucies, apliecinot savu atbilstību iepirkumā noteiktajām prasībām, vai tas atbilst PIL 42. panta otrās daļas 1., 2., 3., 4. un 11. punktā minētajiem pretendentu izslēgšanas iemesliem;
9.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst PIL 42. panta otrās daļas 1., 2., 3., 4. un 11. punktā minētajiem pretendentu izslēgšanas iemesliem;
9.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.
9.5. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
9.6. Pasūtītājs pieņem lēmumu atļaut vai atteikt Izpildītājam speciālistu vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.

10. Nepārvarama vara

10.1. Puses ir atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas ietekmes rezultātā. Par nepārvaramas varas apstākļiem atzīst notikumu, kas atbilst visām šīm pazīmēm:
10.1.1. no kura nav iespējams izvairīties un kura sekas nav iespējams pārvarēt;
10.1.2. kuru Līguma slēgšanas brīdī nebija iespējams paredzēt;
10.1.3. kas nav radies Pušu vai to kontrolē esošas personas kļūdas vai rīcības dēļ;
10.1.4. kas padara saistību izpildi ne tikai apgrūtinošu, bet arī neiespējamu.
10.2. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, orkānus un tml.), ugunsgrēku, avāriju, katastrofu, epidēmiju, pandēmiju, kara darbību, okupāciju, teroraktu, streiku (izņemot pašu darbinieku streikus), sankcijas, iekšējos nemierus, blokādi, embargo, varas un pārvaldes institūciju rīcību, normatīvos aktus, kas būtiski ierobežo un aizskar Pušu tiesības un ietekmē uzņemtās saistības, veselības aprūpes ārkārtas situācijas, valsts iestāžu rīcībaktus.
10.3. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
10.4. Ja kādu no Pusēm, Līguma ietvaros, ietekmē nepārvarama vara, tā 5 (piecu) darbdienu laikā par to rakstveidā paziņo otrai Pusei.
10.5. Nepārvaramas varas apstākļu iestāšanās gadījumā, Puses vienojas par Līgumā noteikto saistību izpildes termiņu.
10.6. Nepārvaramas varas apstākļu rezultātā, Puses nevar vērsties pie otras ar zaudējumu piedziņas prasījumu vai vainot to Līguma nepildīšanā. Ja Pasūtītājs izvēlas Līguma izpildi daļēji pieņemt un patur Līguma priekšmeta lietošanas tiesības, tad Pasūtītāja pienākums ir samaksāt Izpildītājam par izpildīto Līguma daļu.
10.7. Ja nepārvaramas varas apstākļi turpinās ilgāk par 2 (diviem) mēnešiem, katrai no Pusēm ir tiesības vienpusēji atkāpties no Līguma.

11. Strīdu risināšanas kārtība

11.1. Strīdi, domstarpības un pretenzijas, kas Pusēm rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata Latvijas Republikas tiesā Latvijas Republikas normatīvajos aktos noteiktajā kārtībā.

12. Konfidencialitāte un personas datu aizsardzība

12.1. Attiecībā uz Līgumu un jebkuru informāciju, kas sniegta sakarā ar Līgumu un ko viena no Pusēm ir klasificējusi kā ierobežotas pieejamības, otra Puse:
12.1.1. aizsargā ierobežotas pieejamības informāciju saprātīgā un piemērotā veidā vai saskaņā ar piemērojamajiem profesionālajiem standartiem;
12.1.2. izmanto ierobežotas pieejamības informāciju tikai tādēļ, lai pildītu Līgumā noteiktās saistības;
12.1.3. sniedz ierobežotas pieejamības informāciju ar Līguma izpildi saistītām personām tikai tādā apmērā, kāds nepieciešams, lai pildītu Līgumā noteiktās saistības.
12.2. Līguma 12.1. punkts neattiecas uz informāciju, kas ir:
12.2.1. publiski pieejama;
12.2.2. jau zināma informācijas saņēmējam;
12.2.3. bez ierobežojumiem jau atklāta trešajai personai;
12.2.4. atklāta saskaņā ar Latvijas Republikas normatīvo aktu prasībām.
12.3. Ar Līgumu Izpildītājs apliecina, ka tā darbinieki vai citas personas, kas būs iesaistītas Līguma izpildē, tiks iepazīstinātas ar nosacījumiem par ierobežotas pieejamības informāciju pirms darba uzsākšanas.
12.4. Līguma 12.1. punkta noteikumi ir spēkā arī Līgumam zaudējot spēku – bez termiņa ierobežojumiem.
12.5. Puses apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes Regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula).
12.6. Līguma darbības laikā iegūto personas datu apstrādi Puses veic saskaņā ar Eiropas Parlamenta un Padomes 2016. gada 27. aprīļa regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK.
12.7. Pusēm ir tiesības apstrādāt no otras Puses iegūtos fizisko personu datus ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei, izmantošanai un aizsardzībai.
12.8. Līguma darbības laikā, iegūtos personas datus Puses nodot trešajām personām, tostarp apakšuzņēmējiem, tikai Līgumā vai normatīvajos aktos noteiktajos gadījumos. Šādā gadījumā attiecīgā Puse, pirms šādu datu nodošanas, informē par to otru Pusi, ja vien spēkā esošie normatīvie akti to neaizliedz.
12.9. Katra Puse apņemas, pēc datu subjekta pieprasījuma, iznīcināt no otras Puses par konkrētu datu subjektu iegūtos/ nodotos datus, ja izbeidzas nepieciešamība tos apstrādāt Līguma izpildes nodrošināšanai.
12.10. Izpildītājs uzņemas atbildību par visām materiālajām un/ vai cita rakstura sekām gadījumā, ja Izpildītājs nav informējis datu subjektus par datu nodošanu Pasūtītājam, datu apstrādes nolūkiem, juridiskajiem pamatojumiem un tiesībām, kā arī, ja Izpildītāja sniegtais apliecinājums izrādīsies nepatiess un Izpildītājs ar Līgumā iesaistītajām pilnvarotajām personām nebūs saskaņojis datu apstrādi.

13. Citi nosacījumi

13.1. Ja kāds no Līguma noteikumiem zaudē spēku normatīvo aktu izmaiņu gadījumā, Līgums nezaudē spēku tā pārējos punktos un šādā gadījumā Pusēm ir pienākums piemērot Līgumu atbilstoši spēkā esošo normatīvo aktu prasībām.
13.2. Pusēm savlaicīgi, bet ne vēlāk kā 5 (piecu) darbdienu laikā jāinformē otra Puse par jebkurām izmaiņām saimnieciskajā darbībā, t.sk. par juridiskās adreses vai bankas konta nomaiņu, par reģistrēšanu vai izslēgšanu no Valsts ieņēmumu dienesta ar pievienotās vērtības nodokli apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu. Ja kāda Puse nav sniegusi informāciju par izmaiņām, tā uzņemas atbildību par zaudējumiem, kas šajā sakarā radušies otrai Pusei.
13.3. Ar Līguma izpildi saistīto dokumentu aprite notiek elektroniski, ievērojot normatīvo aktu prasības par elektronisko dokumentu izstrādāšanu un noformēšanu.
13.4. Līguma izpildi koordinējošā persona no Pasūtītāja puses ir __________, tālrunis _________, e-pasts: ____________.
13.5. Līguma izpildi koordinējošā persona no Izpildītāja puses ir __________, tālrunis __________, e-pasts: _____________.
13.6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Puses tiesību un pienākumu pārņēmējam. Puse brīdina otru Pusi rakstveidā par šādu apstākļu iestāšanos 10 (desmit) darbdienas iepriekš.
13.7. Nevienai no Pusēm nav tiesību nodot ar Līgumu pielīgtās tiesības un pienākumus trešajai personai bez otras Puses rakstveida piekrišanas.

Pielikumā:
1. Tehniskā specifikācija/ Tehniskais un finanšu piedāvājums;
2. Pakalpojuma sniegšanā iesaistīto speciālistu saraksts

14. Pušu rekvizīti

